Vita:Valuta

message: Kategória: Bank? Pénzügy? Kereskedelem? Milyen van? Kata 2006. április 23., 12:47 (CEST)
thread_title: kategória

message: Miért kellett ebből egyértelműsítőt készíteni? Más a valuta és más a valutanap, nem keveredik a kettő. A harmadik jelentés pedig egyezik az elsővel, csak volt egy sajátos mellékzöngéje, ami elfér a cikkben, nem kell ezért külön cikket nyitni neki. Egyébként nem fizetési-, hanem fizetőeszköz. – Hkoala  2008. december 9., 11:57 (CET)
A valutanapot sokszor mondják egyszerűen valutának, elégszer hallottam így, igenis hogy keveredik. 
Amikor négy  többé-kevésbé eltérő jelentésről van szó, akkor szerintem indokolt ezeket a cikktől külön, az egyértelműsítő lapon tárgyalni. Ez éppen egy fontos különbség a szótár és az enciklopédia között: a szótárban az vezet egy cikkhez, aminek ugyanaz a szóalakja, az enciklopédiában pedig az, ami ugyanazt jelenti.
Abban persze igazad van Hkoala, hogy az adott esetben nem terhelte volna túl a cikket, ha ennyivel meghosszabbodik.
– Karmelaüzenőlap 2008. december 9., 12:56 (CET)Karmela
Én soha nem hallottam valutának nevezni a valutanapot, de legyen így, ha szerintetek szükséges. – Hkoala  2008. december 9., 13:23 (CET)
Nézem a gugliban, magyarul írásban tényleg nem szokásos. Német pongyolaság átvétele lehet, mert a német banki zsargonban a valuta szó ilyen értelemben való használata gang und gäbe. Ott sem ez a precíz megnevezés, az a Wertstellung lenne. Karmelaüzenőlap 2008. december 9., 14:31 (CET)
thread_title: egyértelműsítés

message: Sziasztok!
*Az egyértelműsítést fölöslegesnek tartom, mert nincs másik valuta című cikkünk. A szakzsargonban vagy egyebütt előforduló egyértelműtlenségek tisztázását meg lehet tenni a nem túl hosszú cikkben is. Az interwikikkel sem stimmel valami. A valuta a cikk jelen állása szerint idegen törvényes pénz egy ország pénzforgalmában. Az idegen szavak és kifejezések szótára szerint: „valuta ol, gazd 1. vmely ország törvényes fizetési eszköze 2. idegen állam fizetőeszköze, külföldi pénznem (pl. font, dollár stb.) 3. pénzrendszer elnevezése az alapjául szolgáló nemesfém alapján (pl. aranyvaluta-rendszer)”. A Magyar értelmező kéziszótár szerint: „valuta  fn 1. Pénz | Vmely állam pénzrendszere. | Vmely pénzrendszer fizetőeszköze. Nemes valuta. 2. Idegen állam fizetőeszköze. [nk:ol]”.
*Az angol iw a currency-re mutat, ami fizetőeszközt vagy pénznemet jelent, bár ez a szutyok minőségű angol cikkből nem derül ki igazán. Mindenesetre a belföldi pénznem/fizetőeszköz is lehet currency. Az Angol-magyar pénzügyi szótár szerint: „valuta ® currency; [más országok devizájára alapozott valuta] currency exchange standard; exchange; [regionálisan átváltható valuta] regionally convertible currency; specie”. Az Angol-magyar nagyszótár szerint: „valuta ‹..át› fn pénz currency; értékálló valuta sound currency; ezüstvaluta silver currency; gyenge valuta soft currency; hazai valuta national currency; konvertibilis/külföldi valuta convertible currency; kemény valuta hard currency; puha valuta soft/weak currency; túlértékelt valuta overvalued currency; idegen valutában in foreign currency”
*A német iw a Währung-ra mutat, ami szintén fizetőeszközt, pénznemet jelent.
Javaslatom: 1. Szüntessük meg az egyértelműsítést. 2. A valuta szócikk szóljon a kifejezés közgazd.tanban elfogadott szűk jelentéséről, de az első bekezdés tisztázza, hogy általánosságban pénznemet jelent. Ennek a cikknek nem nagyon lesz interwikije 3. Létrehozni egy pénznem cikket (ami most átirányítás egy listára), és ennek nagyjából megfelelnek a valuta szócikk mostani iw-jei Timur lenk disputa tettek 2010. szeptember 18., 23:32 (CEST)
thread_title:  Egyértelműsítés és interwiki